Z A P I S N I K

1. (konstituirajuće) sjednice Vijeća Mjesnog odbora  Kozari Bok,

održane 25. lipnja 2021.


Sjednica se održava u prostoriji Gradskog ureda za mjesnu samoupravu Peščenica-Žitnjak, Zapoljska 1, s početkom u 08:30 sati.
NAZOČNI IZABRANI ČLANOVI VIJEĆA: Joso Barišić, Dorja Benusi, Mladen Sertić, Marijan Vuksan.
OSTALI NAZOČNI:


- Boris Berber, voditelj Odsjeka Gradskog ureda za mjesnu samoupravu


- Mihaela Hrženjak, stručni referent u Gradskom uredu za mjesnu samoupravu.

            - Domagoj Lovrić, viši stručni referent u Gradskom uredu za mjesnu samoupravu.

Predsjedava Boris Berber, voditelj Odsjeka Gradskog ureda za mjesnu samoupravu u prvom djelu sjednice, koji pozdravlja sve prisutne, te svim novoizabranim članovima Vijeća čestita na izbornom uspjehu i želi uspješan i ugodan rad u ovom mandatu.

Poziva nazočne da intoniranjem himne odaju počast Domovini, a zatim i minutom šutnje palim hrvatskim braniteljima i civilnim žrtvama Domovinskog rata.

Nakon intoniranja himne Republike Hrvatske konstatira se da je evidentiranjem članova na ulazu u dvoranu utvrđeno da su nazočna 4 člana te se utvrđuje da su ispunjeni uvjeti za konstituiranje Vijeća MO Kozari Bok. Otvara se konstituirajuća sjednica Vijeća.

Predsjedatelj za sjednicu Vijeća MO  predlaže

    D N E V N I  R E D:
            1.   Osnivanje i izbor članova Mandatnog povjerenstva,

2.   Izvješće Mandatnog povjerenstva o provedenim izborima za članove Vijeća     

                  Mjesnog odbora Kozari Bok s verifikacijom mandata,
            3.   Polaganje prisege članova Vijeća,

4.   Izbor predsjednika Vijeća, 


5.   Izbor potpredsjednika Vijeća, 

            6.   Pitanja i prijedlozi.
Predsjedatelj predlaže da se članovi izjasne o prihvaćanju dnevnog reda. Nakon provedenog glasanja konstatira se da je predloženi dnevni red prihvaćen jednoglasno.
Vođenje drugog dijela sjednice preuzima privremena predsjedateljica, članica kandidacijske liste koja je dobila najviše glasova, a to je  Dorja Benusi.
Prelazi se na 1. točku dnevnog reda:
Ad 1. Osnivanje i izbor Mandatnog povjerenstva
Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Kozari Bok (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika:  Dorja Benusi;


za članove: Joso Barišić



     Mladen Sertić


Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Kozari Bok s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedateljica otvara raspravu.

Bez rasprave, Vijeće jednoglasno, donosi

                                                         Z A K LJ U Č A K

o Izvješću Mandatnog povjerenstva 
           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Kozari Bok:


                          (ime i prezime)                                          (politička stranka/lista - skraćeno)














1.  JOSO BARIŠIĆ



HDZ-HSLS-HSU
            2.  MARIJAN VUKSAN                             HDZ-HSLS-HSU
            3.  DORJA BENUSI                              MOŽEMO! – POLITIČKA PLATFORMA               

4.  JOSIPA ŠTAVLIĆ                           MOŽEMO! – POLITIČKA PLATFORMA

5.  MLADEN SERTIĆ                 BM365 – STRANKA RADA I SOLIDARNOSTI

2. Ovaj će zaključak biti objavljen na oglasnoj ploči u sjedištu Mjesnog odbora. 
Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Prelazi se na 4. točku dnevnog reda:

Ad 4. Izbor predsjednika Vijeća

Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
              Prijedlog da se za predsjednika izabere Joso Barišić - podnijeli su članovi:
 Marijan Vuksan i Mladen Sertić
            /Prijedlog se prilaže ovom zapisniku./
Predsjedatelica otvara raspravu.
Budući da nitko ne traži riječ, predsjedatelj poziva izabrane članove Vijeća da dizanjem ruku glasaju za prijedlog kandidata. Nakon provedenog glasovanja predsjedateljica utvrđuje da je jednoglasnom odlukom nazočnih članova Vijeća za predsjednika izabran Joso Barišić te se konstatira da Vijeće jednoglasno donosi
Z A K LJ U Č A K

o izboru predsjednika Vijeća Mjesnog odbora Kozari Bok
1. Za predsjednika Vijeća Mjesnog odbora Kozari Bok izabran je 
Joso Barišić.

2.  Ovaj će zaključak biti objavljen na oglasnoj ploči u sjedištu Mjesnog odbora.
Predsjednik zahvaljuje članovima Vijeća na ukazanom mu povjerenju i nastavlja dalje voditi sjednicu. 
Ad 5. Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.

Prijedlog da se za potpredsjednika izabere Mladen Sertić podnijeli su članovi: Marijan Vuksan i Joso Barišić
 /Prijedlog se prilaže ovom zapisniku./
Predsjednik otvara raspravu.

Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. 
Nakon provedenog glasovanja predsjednik Vijeća utvrđuje da je jednoglasnom odlukom nazočnih članova Vijeća za potpredsjednika izabran Mladen  Sertić te se konstatira da Vijeće jednoglasno donosi 
Z A K LJ U Č A K

o izboru potpredsjednika Vijeća Mjesnog odbora Kozari Bok
1. Za potpredsjednika Vijeća Mjesnog odbora Kozari Bok izabran je 
Mladen Sertić.

2.  Ovaj će zaključak biti objavljen na oglasnoj ploči u sjedištu Mjesnog odbora.
Predsjednik čestita izabranom potpredsjedniku.

Potpredsjednik zahvaljuje članovima Vijeća.

Ad 6. Razno
Predsjednik Joso Barišić, zahvaljuje svima na učešću u radu sjednice te još jednom čestita svima na osvojenim mandatima.
Dovršeno u 09:05 sati.

Zapisnik sastavio:

_____________

Domagoj Lovrić
Predsjednik

Vijeća Mjesnog odbora

             Kozari Bok


Joso Barišić
KLASA: 026-02/21-02/973

URBROJ:  251-06-11-1108-21-3

Zagreb, 25. lipnja 2021.                 
